paragraph_text: 200px|desno Potpredsjednik Sjedinjenih Država (engl. Vice President of the United States) je dužnosnik federalne vlade SAD-a koja je prva u predsjedničkom nasljednom redu, odnosno koja preuzima dužnost predsjednika u slučaju smrti, ostavke, trajne spriječenosti ili opoziva. Pored toga, potpredsjednik je formalni predsjednik Senata te ima ovlast dati presudni glas u svakoj prigodi kada senatori za ili protiv neke odluke daju jedan te isti broj glasova. Potpredsjedniku predsjednik također može odrediti određene dužnosti, ali potpredsjednik nema vlastite izvršne ovlasti, nego djeluje isključivo kao zastupnik predsjednika.